Lo-Renz-O/malagasy-sentence huggingface dataset:
Nanana ny azy ny foko betsimisaraka tavaratra amin’izay fomba amam-panao eo amin’ny fanambadiana izay. Amin’ny endrika fampitahana no hanehoana izany ka hojerentsika eto izay fisehony tamin’ny nentim-paharazana ary koa ny fomba fanao amin’izao andro izao. Misy ampahany mitovitovy amin’ny fombandrazana amin’ny fanambadiana eto imerina ny fomba amam-panao amin’ny fanambadiana nentim-paharazana hita any amin’ny foko betsimisaraka avaratra. Aorian’ny fifankahitana ka mifanaiky fa hifankatia ny tanora roa dia milaza amin’ny ray aman-dreniny ny zazalahy. Manondro andro iray handehanana hiseho any amin’ny ray aman-dreninn’ny zazavavy izy ireo rehefa fantatry ny ray aman-dreniny ny hetahetam-pon’ny zanany. Aorian’ny fisehoana, miroso amin’ny fangatahana raha tsy misy ny olana. Mitovy amin’ny fomba fanao eto imerina hatreo, fa ny antsipirihany ato amin’ny fangatahana no mampiavaka azy. Miantomboka amin’ny kabary ifamalian’ny andaniny sy ny ankilany ny fangatahana. Atolotra ny vodiondry rehefa vita ny fifandresen-dahatra ary aorian’izany, miroso amin’ny orimbato85. Ny orimbato dia tsy inona fa ny dinidinika ataon’ny roa tonta momba ny hitondra ny tokantrano. Mandritra izany samy maneho ny mety sy ny tsy mety amin’ny fianakaviany ny andaniny sy ny ankilany. Ambara eo ihany koa ny fady sy ny fitsipika arahina eo anivon’ny fianakaviana. Tsy maintsy arahin’ny zazavavy izay nalaina vady ny fady sy ny fitsipika mifehy ny fianakavian’ny lahy na dia tsy nahazatra azy aza izany. Ohatra raha ranginalo ny fianakavian’ilay lehilahy naka vady, tsy maintsy manaraka ny fomban’ny ranginalo ny vehivavy nalaina rehefa hiteraka eny fa na dia tsy ranginalo aza ny fianakaviana nisy azy. Atao ny diafotaka86 rehefa vita ny fifanarahana teo amin’ny orimbato. Ny diafotaka dia vola omena an’ilay zazavavy mialohan’ny andehanan’ny mpanintaka87, toy izao no niandohan’izany diafotaka izany tamin’ny andro taloha, tsy misy zazavavy mandeha manambady lavitra fa eo ankaiky eo ihany. Bataina mankany amin’ny toerana misy ny zazalahy ilay zazavavy rehefa tonga ny fanintahana ary tsy ampanitsahana tany mihitsy. Fa noho ny halaviran-toerana hakana vady taty aoriana dia tsy vita intsony ny fibatana fa mandeha tongotra ihany ny vady vao, nefa omen’ny fianakavian’ny zazalahy vola ilay
Ny hoe drodrohina na filaza masaka. Ny drodroka dia ilazana ny olona tena reraka be, ny hoe drodrohina izany dia rerahina be. Asolo ny hoe andrahoina ela loatra io. Nosoloana io vaoambolana io ny hoe andrahoina ela loatra mba hampavesatra kokoa ny fandraisana ny hafatra. Ao anaty fanontaniana tsy miandry valiny no ampiasan’ny mpiteny io laza masaka io, satria fantany fa tsy hamaly sy hanazava io fanontaniana io ny iresahana. Ny tena tanjon’ny mpiteny eto izany dia ny hametra amin’ny iresahana fa tsy mety ny ataony ka ny filalaovana amin’ireo sarin-teny ireo no entiny mampita izany.
Araka ny fomba fijery kristiana, miteraka fahavoazana maro ny tsy fanarahana ny fenitra kristiana. Io fahavoazana io mantsy no tena mibahana ao amin’ny tantara ary fototra niteraka ny fisiany. Araka ny tantara, tsy nanaraka ny fenitra kristiana i sahondra. Ny fenitra kristiana, izay voalaza etsy ambony dia manaja tena sy manaja ireo ray aman-dreny. Tsy nitandro izany anefa i sahondra araka ny fijerin’ireo kristiana fa namotika ny tenany izy. Hoy indrindra ramatoa razay raha nahafantatra ny vaovao mahakasika ny fitondran’i sahondra vohoka izy zazavavy bikàna sy tsara tarehy, kanefa nentina nivarilavo ho amin’ny fahambanian-toetra izany tombon-tsoa nomen’andriamanitra azy izany tak 10, i anisan’ny olona mivarilavo amin’ny ratsy sy tsy mandinika mihitsy ny fahitan’ny olona an’i sahondra. Hoy koa mantsy ny reniny raha nahafantatra fa bevohoka izy ary tsy fantany akory izay rainy zaza adala mivadika atidoha, tsy manaja tena mihitsy indry. Mivarilavo ho anisan’ny biby tak 34, i i sahondra koa dia nanao tsinontsinona ny fitaizana kristiana nataon’ireo ray aman- dreniny taminy. Araka ny tantara, nobeazina tamin’ny fitaizana kristiana ry sahondra. Izany hoe tsy nankato ray sy reny sy ny fitaizana natao taminy i sahondra. Azo lazaina fa tsy nanaja ireo ray aman-dreniny izy ary izany dia azo faritana hoe maditra hoy indrindra mantsy rainy raha namaly ny taratasy fitarainan’i sahondra tamin’izy ireo manao hoe fantatray fa maditra
Ny hevitry ny mpanoratra manoloana ny fiainana lalovany ihany no ataony hevitry ny mpandray anjara ao amin ny tantara foronina. Hoy weber mifamatotra tanteraka ny fiainan ny mpanoratra sy ny hevitra arosony, ary ny anjarany eo amin ny fiainana. 105 hotanisaina eto ny fiheveran i mômpera f. , ny fahitan i sahondra, izay mitovy fijery amin i dokotera ramiarana, ny famaritan-dramatoa mamy, ary ny fiheveran i sahondra manokana ny fiainana ho an i mômpera f ny fiainana dia fitambarana zavatra maro mitranga mandritra ny fotoam-pahaveloman ny olona, ary ny akon izany eo aminy. Ny eritreritra sy ny fisainan ny tsirairay, ny tolona sy ny ady ataony, ny fifaliany sy ny fahoriany, ny fiezahany, ny fivoarany, ny famoizam-po mandoa-dranomasony, ny fanantenany mamelovelo, ny fandinihana, ny fianarana, ny fivavahana, ny hotakotaka, ny lolom-po, ny fitiavana hery avokoa izany rehetra izany, hery manome tsiro ny fiainana, manome heviny ny fisiana. 106 zava-misy marina tsy azo lavina io lazain ny mpanoratra io. Tsapan izay miaina rehetra eto an-tany izany.
Na izany aza anefa, tsapa ho zava-dehibe amin’ny olona ny fananan- janaka sy ny fisian’ny taranaka ho tohin’ny aina, tsikaritra izany amin’ny fahitana ny fahorian’ny olona sasany izay tsy miteraka ary koa amin’ny fahasahiranana sy fitotototoan’izy ireo mitsabo tena etsy sy eroa mba hampitoe-jaza ny vehivavy. Misy amin’izy ireny aza no manangan-jaza noho izay fitiavana hanan-janaka izay. Ny fisian’izany toe-javatra izany no mampisy ny antsoina hoe mere porteuse na mihindrana kibo ankehitriny. Izany hoe, raha tsy te hitondra na tsy afaka mitondra vohoka ny vehivavy, noho ny antony ara-pahasalamana, dia ampitondraina olon-kafa izany. Tranga tsy dia mbola fahita firy eto madagasikara anefa izany.
Notafihin’izy ireo ny toby miaramila frantsay tao moramanga, tamin’ny alin’ny 29 marsa 1947. Vetivety dia nihanaka nanerana ny nosy ny fanafihana. Raikitra ny fifandonana. Nilavo lefona ihany anefa no niafaran’ny malagasy. Fihetseham-bahoaka, tolom-bahoaka nampisy faty olona marobe noho ny fampijaliana nampiharina taminy no hita tetsy sy teroa. Natahotra mafy ny mpitondra ka nosamboriny daholo ireo mpikambana rehetra tao amin’ny antoko m. D. R. M. Nomelohiny ho faty ravoahangy sy raseta, mpitari-tolona mafana fo, tamin’ny 04 oktobra 1948. Rabemananjara sy ireo namany kosa dia voaheloka hiasa an-terivozona mandra-pahafatiny.
Eto dia ny fahanginana no anehoan’ny mpanoratra ny fahaiza-mandefitra. Izany hoe maka ambony maka ambany ny zava-mitranga fa tsy avy hatrany dia mivatravatra sy toa manao be fiavy. Manana tombony kokoa ny olona manam- pandeferana eo amin’ny fiainana, tsy mba maro fahavalo fa olon’ny fiarahamonina. Ny tanora ary dia tefena mba hanana izany toetra izany tsy hivarina any amin’ny lalan- diso ka ho lasa fahavalon’ny hafa. Fomba amam-pahendrena malagasy manavotra ny firenena izany. Mety ho mivoatra manaraka ny fiovana misy eo amin’ny fiarahamonina izany saingy ny fototra mitoetra hatrany. Manamarina izany itony fomba amam-pitenenana itony tsy resy tsy akory ny olo-mangina eto dia tsy mifanalavitra amin’izay efa voalaza teo no anehoan’ny mpanoratra ny fahaiza-mandefitra, satria dia ny tsy famaliana ny ratsy ataon’ny olona ny tena fa miandry izay fandaharan’andriamanitra ny amin’ny fiainana. Mitatitra izany ity ampahan-tononkalo nalaina tao amin’ny hoe andriamanitra tsy andrin’ny maika endrikendrika ve hampiraika? Fialonana hampitomany? Andriamanitra tsy andrin’ny maika dia mbola ho andriko ihany!156
Ny fomba hampiasan’ny olona tsara fanahy ny hareny dia toy izao manangona izy dia mahazo harena betsaka sady maharitra satria azo tamin’ny fahamarinana. Ary rehefa mahazo izy dia kolokoloiny tsara izany ka mbola lovain’ny taranaka mifandimby maro. Izany hoe ny ho lovan’ny taranaka no tena anangonan’ny tsara fanahy fananana. Fa ny olona ratsy fanahy kosa dia mihary fananana, tsy ho an’ny tenany, fa ho an’ny olo-marina. Satria manko ny fananana izay azony dia azo tamin’ny fomba ratsy. Noho izany dia tsy haharitra fa ho rava, tsy ho tonga any amin’ny zafikeliny akory.
Santionany amin’izany izay hita aoamin’ny vazimban’ambato sy rotaka maty paika. Efa maizim-be ny manodidina izay izy andry vao nanapa-kevitra ny hizaha tanàna v. A. Tak. 136. Iny ny zava-tsoa voalohany vitako androany, nefa efa alim-be ity ny andro r. M. P. Tak.113. Notanisaina teo ireo antony nahatonga an’i faralahy hirotsaka eo amin’ny sehatry ny asa soratra. Ambara manaraka eto kosa ireo karazan’ny asa soratra no vokariny .
Ohatra 1 ao amin’ny hiverina aho, dadabe, tak. 44 efa ela aho no te hifindra fonenana. Tsy te ho tantsaha intsony aho. Inona izay mba ananantsika eto ? Miasa mafy foana isika kanefa ny vokatra miakatra matetika tsy mahavelona antsika. Te hikarama any an-tanàn-dehibe any aho. Ho hitanao fa any no tsara indrindra amintsika eto i kamisy dia miezaka mandresy lahatra ny vadiny mba hanaiky ny heviny momba ny fifindrana any antananarivo. Hita tokoa tamin’ireny vanim-potoana ireny fa naharoboka ny olona avy any ambanivohitra ny hiakatra ny renivohitra noho ny fiheveran’izy ireny fa izany no ahitany fiainana tsara. Ny hita anefa, rehefa tonga eto izy ireny dia nitombo ny mpatory amoron-dalana sy ny mpangataka ary ireo olona tsy an’asa. Tian’ny mpanoratra hotsindriana, araka izany, fa na mafy toy ny inona aza ny fiainana any ambanivohitra, dia tsy azo atakalo ny fiainana mafy iainana eto andrenivohitra izany. Hafa ihany ny efa nihariana hatramin’izay. Ohatra 2 ao amin’ny fa velona indray, tak. 48
Torolalana mikasika ny famaritana isan-tsokajiny dia, na izay efa fantany tany amin’ny dingana tany aloha no halalinina ka famaritana niaraha-namolavola no raisina. Somary misavoana anefa izy ireny. Noho izany dia tokony hisy karazam-pamaritana izay mifototra amina fampitahana isaka ny fepe-pamaritana ny karazana ny fitoviany, ny mampiavaka azy amin’ny hafa iray tarika aminy lahatsoratra na lahabolana roa tononkalo 1 sy lahatsoratra tsotra 1 raha kely no dinihina isaka ny vanim-potoana tsirairay. Atao asan-tsokajy ny fikarohana ireo zava-misy ara-tantara teti-pitondrana, toe-karena, kolon-tsaina, fiaraha-monina any amin’ny tahirim-boky na avy amin’
Ireo manam-pahaizana momba ny fiarahamonina sy ny fampandrosoana dia mampiasa voambolana roa samy hafa sexe sy genre , ilazana ny fahasamihafan’ny lehilahy sy ny vehivavy. Ka ny sôsiôlôgy voalohany nanavaka ny sexe amin’ny genre dia ilay biritanika ann oakley10.
Vonona hikapoka mafy anefa ny fanjakana. Tsy ny olon’ny m. D. R. M. Ihany no nosamboriny. Fa ireo fantatra ho maherihery loha rehetra koa. Notazonina ireny ary noterena hiaiky ho mdrm. 72 ny lehilahy notazonina, nogadraina, ary izay sisa tsy maty tany an-tranomaizina dia nampiasaina. Ohatra, nasaina misoroka ilay tanety dia manao biriky ary mandrafitra ny trano. 73 ny vehivavy kosa, nalain’ireo mpisambotra an-keriny ka novadiany. Tsy afaka nanohitra izy ireo, satria voatery, na nahamenatra aza izany, araka ny nambaran’ny mpanoratra manao hoe nisy nahamenatra tsy azo nojerena nefa nojerena nisy tsy azo atao, nefa dia natao satria noterena ireo nihanjahanja ninia nikimpy sisa satria rovi-damba, tsy afa-nitafiana izay nihatra taminy tamin’olom-pady 74 nampitain’ny mpanoratra tamin’ny tononkalo tsotra sady mazava izany fanararaotana natao tamin’ny vehivavy izany, araka ny hitantsika eo. Nalaina an-keriny ireo vehivavy, mba hanehoany amin’ilay lehilahy vadiny ny tsy firaharahiany ny maha- olona azy sy fanaovana sotasota tsotra izao. Ny vehivavy sasany kosa novetavetainy sy novonoiny. Nitatitra momba izany koa i j. Ralaitafika, ka nilaza hoe tany amin’ny toerana sasany rehefa avy novetavetaina ny vehivavy dia notrobarany ny antsy ny kibony mafy ny mahazo ny vehivavy noho izany, fanampiny fotsiny ny fitazonana ny vadiny. 75 tsy tamin’ny toerana iray ihany izany, araka ny voalaza eo no nisy izany trangan- javatra nampalahelo izany, fa tamin’ny faritra samihafa koa. Nampiasa ny heriny tamin’ny fomba rehetra tokoa ry zareo mpanjanatany. Ankoatra ny fampiasana herisetra tamin’ny vehivavy, teo koa ny fampahantrana ny vahoaka malagasy sy ny famonoana olona.
Fanabeazana amin’ny lafiny literatiora iaraha-mahafantatra fa karazana literatiora atao am-bava ny lahabolana zafindraony izay kirakirainay eto amin’ity asa fikarohana ity. Izany anefa tsy manakana ny fikarohana atao, satria efa maro izao ny paika azo ampiasaina amin’ny fanangonana azy ireny. Araka izany, dia niezaka izahay ny nanao fandraisam-peo ka nandrakitra izany an-tsoratra mba hahamora ny fanadihadiana. Araka ilay nambara teo hoe natao hitandroana ny teny malagasy sy haren-tsaina ho an’ny taranaka io literatiora io ka ilana fikirakirana amin’ny fotoana rehetra mandritra ny androm- piainana.
Raha vao fantatra fa ny dinan’i melaky tsy mimpoly no hanompanana ny asa fikarohana, dia nisy araka izany ny famakiana sy fandinihana ireo tahirin-kevitra maro samy hafa mba hanampiana ny fahalalana efa azo taty am-pianarana hoentina miatrika ny firotsahana an-tsehatra. Nanampy izany ihany koa ny fanatonana ireo tompona andraikitra eo anivon’ny dina. Nisy ihany koa ny fangatahana natao an-tsoratra tamin’izy ireo mba hahafahana manatanteraka ny fanadihadiana sy hahafahana mamaky ireo tahirin-kevitra mety ilaina amin’ny asa fikarohana ity. Ny fifampiresahana sy ny fifampidinihana tamin’ny mponina dia tsy nataonay ambanin-javatra. Nezahina ho azo tamin’izany ny sokajin’olona rehetra mandrafitra ny fiarahamonina ny lehilahy, ny vehivavy, ny tanora, ny zokiolona ny ankizy ary ny tomponandraikitra ara-panjakana sy ara-pivavahana ary ireo fianakavian’izay niharan’ny dina sy ireo olona tsirairay izay niharan’ny dina. Nokendrena tamin’ny fotoana nahafahany mandray olona no nanatanterahana ny fanadihadiana, izany hoe fotoana tsy nanelingelina azy ireo amin’ny fanatanterahana ny asa aman-draharahany no nanaovana izany. Araka izany dia mitaky fotoana lava sy maharitra ny fanatanterahana ny firotsahana an- tsehatra. Manamafy izany ny voalazan’i evans -pritchard ny antrôpôlôga dia tsy maintsy vonona amin’ny fandaniana ny fotoana betsaka amin’ny fanadihadiana izay ataony, tsy maintsy mifandray akaiky ary maharitra amin’ny mponina hanaovany fanadihadiana izy 15 nanampy betsaka sy nanamora ny firotsahana an-tsehatra ihany koa ny fahafantarana ny toerana, ka tsy sarotra loatra ny nanatanterahana ny asa. Niseho tamin’ny endrika maro kosa ny fomba nanatanterahana ny asa nisy ny fanadihadiana mivantana ny mponina tany an- tokantranony sy tany amin’ny toeram-piasana, nisy ihany koa ny resadresaka natao teny an- dalana ary nisy ny fanadihadiana arahina fandraisana anjara, izany hoe sady nanao ny fanadihadiana izahay no nandray anjara tamin’ny asa aman-draharaha ataon’ny olona
Ny tandremo miampy anarana. Ny tandremo rehefa miaraka amin’ny anarana iombonana dia maneho toe- javatra mivantana tsy mila fanazavana satria heverina fa efa fantatry ny besinimaro. Matetika mantsy ny teny aorian’ny tandremo dia zava-miseho ao anaty fiaraha-monina tsy ampoizina hitondra loza ka mila andrarana. Toy izany no hita ao amin’ny a. P tandremo ny mitafy tapaka sao hihomehezan’ny akoho sinoa a. P 210 amin’io ohatra noraisina io dia zava-misy ao anaty fiarahamonina ny mitafy tapaka saingy efa voasokajy ho an’ny zazabodo. Noho izany tsy tokony ho ny lehibe no hitafy tapaka satria hihomehezan’ny tsy vory saina.
Ireo mahantra kosa dia mijanona amin’ny maha mavomavo azy. D- ny amin’ny fotoana lany anisany tena mahatonga fandaniana mihoa-pampana ihany koa ny fotoana maharitra iandrasana ny faty satria mandritra izany fotoana izany dia tsy maintsy omena sakafo hatrany ireo olona manotrona mandritra ny fotoana maha ambohitra ny faty.
Ankoatra ny fijereny ny rafitra dia antony nisafidianana ity haitsikera ity koa ny toetrany izay azo lazaina fa tsy misafidy sehatra. Ny singan-teny rehetra ren ny sofina na hitan ny maso na soratan ny tanana dia manana rafitra ijorona avokoa ka azon ity haitsikera ity idirana amin ny lafiny fandinihana sy fikarohana hatrany. Manana ny rafitra sy firafetana singa maro ny hita ao amin ny teny izay anisany mampijoro azy ka tsy nanahirana anay ny nampihatra ityhaitsikera ity tamin ny asa fikarohana nataonay.
Dia izaho zanakao nandositra adidy, tsy nanao izay sitrakao. Mamindrà fo amiko ianao, o ry raiko be indrafo, fa izaho zanakao inty mba te hifoha v. A. , lah.59 mbola fanambarana sy fanamafisana ny maha-mpanota ny olombelona sy ny fahalemeny hatrany no hita sy asongadiny ao amin’ny tompo ô ! Tsy mendrika aho tompo ô ! Tsy mendrika aho fa mpanota ka malemy mamelà ny heloko, aza jerena ny hadisoako v. , lah.77 araka ireo, sady mpanota no mpanao ny meloka ary malemy isika, raha ampifanatrehana amin’andriamanitra. Tsy natao ho sakana na hanakana ny olona tsy hanatona sy hanompo ary hanara-dia azy anefa io tsy fahatanterahany io. Koa ho fanehoana sy hanamarihana ny fitiavana an’i jehovah sy ny finoana azy, dia misy zavatra takiana sy andrasana aminy. Zavatra efatra no tokony hataon’ny olona, mba hanehoany ny fitiavana ny ray sy ny finoana azy. Anisan’izany ny fanankinana ny fiainana aminy sy ny fanoloran-tena ary ny fisaorana sy fiderana ny tsitoha. ’ndeha ary horesahina mifanesy ireo, araka ny ahitana azy ao amin’ny tononkira.
Fampahafantarana amin’ny daholobe amin’ny asa fanentanana rehetra atao, manan- danja manokana io ambaratonga voalohany io ary handaniana fotoana betsaka. Amin’ny ankapobeny, dia mitety ireo tanàna mba hahafahana manisy fifandraisana mifanesy sy mihalava hatrany fanatonana ara-pifanajana aloha, izay vao fanazavana miandalana ny tetikasa atao 67. Araka ny efa naroso tetsy aloha, manana teknisianina voatokana technicien superieur specialisé sy technicien terroir ny ta. Fa. Amin’ny ankapobeny, izy ireo no manao ny asa fanentanana sy nampahafantatra ny fikambanana tao amin’ny faritra iasana. Inona àry ny zavatra nataony mba hahatomombana izany? Tsy maintsy misy ny fanatonana ireo tompon’andraikitra isan-tsokajiny tao amin’ny fokontanin’i marololo. Lazaina azy ireo ny vinavinan’ny asa hotanterahina, ny mombamomba ny fampijoroana ny fikambanana sy ny tanjony, famoriana ny tantsaha araka ny daty napetraky ny filoham-pokontany fanentanana sy fanazavana ny momba ny ta. Fa sy ny asa ataony amin’ireotantsaha filazana ny tanjon’ny fikambanana sy ny tombontsoa azo avy amin’izany anisan’ny zava-dehibe nataon’ireo tekinisianina ihany koa ny famantarana tsara an’i marololo sy ny zava-misy tao an-toerana satria mahatonga ny tsy fahombiazan’ny tetikasa dia ny tsy firaharahana ny fiheveran’ny ao an-toerana, ny momba ny tany sy ny anjara asany samihafa .68
Miompana amin’ireo faran-teny mikatona tapany mihovitra t? Rmanana fanova roa indray miseho ao anaty fototeny iray ny fandrindrana endrika eo amin’ny fototeny mitsaikona. Tsiahivina fa ny renifeo tr amin’ny faran-teny t dia mifanolo amin’ny fanova t amin’ireo fototeny ahitana feo r sy dr eo amin’ny vanin-teny ambanin-tsindry sy ao aorian’ny tsindry ; mifanolo amin’ny fanova r kosa izany amin’ireo fototeny tsy ahitana izany feo mihovitra izany. Ohatra lingitra filingitana, filingirana tr t, r haratra haratana, harasana tr t, s orotra orotana, orosana tr t, s amin’ny fototeny lingitra, haratra, ary orotra ohatra, ny endrika andrasana dia ny fifanoloan’ny renifeo tr amin’ny fanova t satria ahitana renifeo r izy ireo eo amin’ny y1 ary renifeo ng arahin’ny zana-peo i eo amin’ny y1 ihany. Noho izany, ny fipoiran’ny fanova r sy s eo amin’ireo teny ireo dia endrika tsy nandrasana. Araka izany, tsaraina ho manara- pitsipika ny fisehoan’ny fanova t ao amin’ny endrika am-panovanana amin’ny fototeny lingitra filingitana, orotra orotana ary haratra haratana ; tsaraina ho tsy manara- pitsipika kosa ny fisehoan’ny fanova r sy s tr r , tr s amin’ireo teny ireo lingitra filingirana, orotra orosana, haratra harasana satria ny ara-kevitra no mamaritra ny fisian’izy ireo fa tsy ny fitsipika. Toy izany koa ny hita eo amin’ny fototeny elatra elarina elatina, fongatra fongarina fongatina, lozotra lozorina lozotina ; tsy ahitana feo mihovitra r na dr ny x0 sy x1 eo amin’izy ireo. Andrasana amin’izy ireo araka izany ny fifanoloan’ny renifeo tr amin’ny fanova r ao amin’ny endrika am-panovanana, kanefa, miseho ihany koa ny fanova t eo amin’ny faran-teny -tra amin’ireo teny ireo izay endrika tsy nandrasana. Araka izany, tsaraina ho tsy manara-pitsipika ny fisehoan’ny fifanoloana tr t amin’ny fototeny elatra elatina, fongatra fongatina, ary lozotra lozotina izay voafaritry ny fisiana ara-kevitra. Manara-pitsipika kosa ny fifanoloana tr r eo amin’ny elatra elarina, fongatra fongarina, lozotra lozorina izay voafaritry ny tsinjara toerana misy azy.
Tsy dia betsaka ny fihetsika atao amin’ny fomba fivavavahan’ny prôtestanta raha ampitahaina amin’ny fiangonana kristianina hafa. Ohatra , amin izany ny tsy fanaovan izy ireo ny famantarana amin’ny anaran’ny ray signe de croix , tsy mampiasa rano voahasina satria heveriny ho toy ny finoanoam-poana.
Tokony ho fantatra sy ho ekena hatrany fa ny olombelona dia fitambaran’ny saina, fo ary fanahy. Ireo zava-telo loha ireo no indray enti-miaina sy miady amin’ny fiainana, mba hisian’ny fiainana vanona. Taratra ao amin’ny ny iray ampahatelony nosoratan’i hery ny aina izany. Nanaiky notolorana ! Dia nomena loha, ny zanak’olombelona, dia nampiana fo, f’ireo no tena fototry ny roa ampahatelon’ ny vatana isalorana fanetsiky ny ainy. Saingy indro ny takalo ; fonjam-pahavalo tsy azony itarainana, ny fiainana ! Kanefa tsy ho laviny tsy maintsy hotadiaviny ilay fahatelo farany dia io no hamantarany fa zavatra nindraminy izay nolazainy ho izy tety ambany ety194.
Tanjona ankapobeny mpianatra afaka mamantatra ireo karazan-kery mifehy ny fiainan’ny olona, sy mifaningotra amin’ny zotram-piainany tanjona manokana ara-pahalalana mpianatra afaka manavaka ny vintana amin’ireo tsangan- kevitra nijoroan’ny malagasy, sy ireo hery hafa ninoany fa mitantana ny fiainany ara-pahaiza-manao mpianatra afaka misinton-kevitra avy ao amin’ny asa soratra ka afaka milaza mazava ny atao hoe vintana, ny endrika isehoany, ary ny vokatry ny finoana azy. Afaka mikirakira ihany koa ohabolana mikasika ny vintana ara-toetra amam-pihetsika mpianatra afaka mandanjalanja ny fihetsiny vokatry ny fahafantarany ny atao hoe vintana. Fitaovana ohabolana sy fomba fiteny
Bernard gaudin, les projets de développement et les facteurs socio- culturels en milieu rural africain, in la lecture, clé du développement, 1994 cité par riaka dans son conception courante, un projet de développement est caractérisé par définition préalable à l’objectifs à atteindre simple ou complexes, les moyen locaux etextérieurs argent personnel, matériel organisation ect et la collaboration entre la population local et les intervenants éxtérieurs 73 yves chapel, la gestion administrative du développement, unesco, paris, 1974, tak17 le développement par ailleurs mobilise tous les échelons de l’administration car à tout le moins les autorités régionales et locales doivent être associées à l’élaboration et à l’exécution des programmes
Ny asa tanana kolontsaina efa nolovaina tamin ireo ray aman-dreny tany aloha ny fampianarana sy fitaizana ny ankizy dieny mbola kely hanana fahazarana amin ny fanaovana asa tanana. Na lahy na vavy samy novolavolaina ho amin izany mba hahafahany sahady miatrika ny fiainany sy mitsinjo ny ho aviny.
Raha fintinina izay rehetra voalaza teo izay dia hita fa avy ety ivelany avokoa ny fototra iorenan’ny fahadisoam-panantenana avy amin’ny tsy fahatanterahan’ny zavatra nandrandraina. Tsy miankina amin’ny heriny na ny herin-tsaina na herim-po na herim-panahin’ny olombelona no tsy nahalavorary ny fikasany fa miankina amin’ny lalàna mifehy ny tontolo.
Diniho ny andininy faharoa dia valio izao fanontaniana izao moa ve ireo be fandavan-tena rehetra , dia azo lazaina hoe tena lehibe avokoa? Hamarino ny valin-teninao. Fahazoana ny lahatsoratra miainga amin’ny fandinihana azy. 3 inona avy no mety ho sarim-pahalehibeazana ? Fahazoana ny lahatsoratra